open-index/open-wikipedia-markdown huggingface dataset:
Denops

***Denops*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

## Utseende
Små til middelsstore (gjerne 5-6 millimeter), slanke, blanke, hårete maurbiller. Gruppen har en ganske smal kroppsform, pronotum er tydelig lengre enn bredt, hodet er stort og bredt. Antennene er tynne ved roten, de ytre leddene er tykkere og sagtakkede.

## Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.

## Utbredelse
Slekten er utbredt i Middelhavsområdet og på Kanariøyene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien glansmaurbiller, Tillinae Leach, 1815
******* Slekten ***Denops*** Fischer von Waldheim, 1829
******** *[[Denops albofasciatus]]* (Charpentier, 1825)
******** *[[Denops canariensis]]* Palm, 1978 - trolig et synonym for *D. albofasciatus*

## Referanser




## Litteratur
* Berlov, O. og Berlov, E. 2006. Atlas of checkered beetles (Cleridae) of Russia (engelsk, med bildegalleri). http://www.zin.ru/Animalia/Coleoptera/eng/atl_cl.htm

## Eksterne lenker

*
Stian Indrevoll

**Stian Indrevoll** (født 1977) er en norsk dokumentarfilmskaper. 

Indrevoll er født i Andøy kommune i Nordland. 

Han har regissert filmene *Hva skjedde med Torstein Raaby?* (2022), *Mirakelet i Moldova* (2017) og *Tinnsoldatene* (2004), samt dokumentarseriene *Katastrofen Kielland* (2022) og *Døden - ein serie om livet* (2014).

## Referanser


## Eksterne lenker
*
Meteorologiåret 2007

**Meteorologiåret 2007** er en oversikt over hendelser, prisvinnere, fødte og avdøde personer med tilknytning til meteorologi i 2007.

## Hendelser

## Dødsfall
* Bert Bolin (født 1925)
* Godwin Obasi (født 1933)

## Referanser


## Se også
Urša Zelnik

**Urša Zelnik** (født 17. oktober 1997 i Kranj) er en slovensk håndballspiller, som spiller for den slovenske klubben  og det slovenske landslaget.

Zelnik ble tatt ut i bruttotroppen til Dragan Adžić foran Håndball-VM 2021 i Spania, men var ikke blant de 19 utvalgte. Året etter ble hun tatt ut i 19-mannstroppen til Håndball-EM 2022.

## Referanser


## Eksterne lenker
* 
*
Fridtjov Grann-Meyer

**Fridtjov Ingvard Grann-Meyer** (født 5. juni 1857, død 18. september 1931) var en norsk arkitekt og fotograf. Han var sønn av den tyske murmesteren Fredrik Meyer, og var lærling hos faren i 1870-årene. Etter studier ved den polytekniske høyskolen i Hannover kunne han titulere seg som murmester i 1881. Ved midten av 1880-årene var han inspektør for Algierkompaniet, som kjøpte Røverstatene på Ruseløkka og fikk oppført Victoria terrasse. Han hadde oppsyn med byggingen i den forbindelse.

Grann-Meyer etablerte egen arkitektpraksis i 1886 og tegnet enkelte leiegårder i 1890-årene, som Ullevålsveien 39 (1891–92), Vibes gate 12 (1892), Waldemar Thranes gate 1, Oscars gate 13 og Tomtegata 3 (revet). Disse er alle i nyrenessanse. Etter Kristianiakrakket utførte han hovedsakelig mindre arbeider.

Grann-Meyer var aktiv som fotograf mot slutten av 1800-tallet. Han fotograferte fra yrkesliv og familieaktiviteter, og Akershusmuseet har digitalisert en rekke av hans bilder.

## Bilder

Ullevålsveien 39 (2016).JPG|Ullevålsveien 39
Vibes gate 12.JPG|Vibes gate 12
Oscars gate 13.jpg|Oscars gate 13


## Referanser




## Kilder
* Geir Tandberg Steigan: Frithjof Grann-Meyer (Arkitekturhistorie.no)
* Fridtjov Grann-Meyer i Lokalhistoriewiki
The City

**The City** kan vise til:

* The City (film fra 1916), amerikansk film
* The City (Vangelis-album), musikkalbum med Vangelis fra 1990
Fredrik Söderström (fotballspiller)

**Sven Olof Fredrik Söderström** (født 30. januar 1973) er en svensk tidligere fotballspiller.

Fredrik Söderström startet med fotball i Östansbo IF ved seks års alder og ble der til han var seksten år gammel. Deretter ble det , hvor han ble hentet opp til seniorlaget i 1992. Han spilte for Brage inntil 1996, hvorav én sesong var i Allsvenskan. Derfra dro han til portugisiske . De to første hele sesongene Söderström spilte for klubben ble han kåret til beste utenlandske midtbanespiller i den portugisiske ligaen.

Söderström var en relativt ukjent utenlandsproff da landslagstrener Tommy Söderberg i mai 1998 innkalte ham til landskamper mot Danmark og Italia. Söderström fikk sin landslagsdebut fra start i en ettmålsseier over  i Gøteborg 2. juni 1998. Söderström var kjent for Söderberg fra tidligere da han var del av U21-landslagstroppen til Söderberg i 1995.

Sommeren 2008 vendte Söderström hjem til Sverige for å spille for .

Han var kjent som en hardtarbeidende, venstrebent midtbanespiller.

## Referanser


## Eksterne lenker
* 
* Svenska Fotbollförbundet 
* BDFutbol
Einar Halleland

**Einar Halleland** (født 26. juni 1860 i Haugesund, død 20. desember 1944 samme sted) var en norsk arkitekt.

## Utdannelse og virke
Halleland ble utdannet som bygningsingeniør ved Trondhjems Tekniske Læreanstalt og hadde praksis hos stadsingeniør Carl Adolf Dahl i 1882–83. Deretter studerte han ved den polytekniske høyskolen i Hannover i 1883–85. Etter å ha arbeidet i bygningsvesenet i Hannover og Breslau i 1885–89 etablerte han egen arkitektpraksis i hjembyen Haugesund i 1889. I en årrekke var han byens eneste arkitekt med høyere arkitektutdannelse.

Halleland preget preget arkitekturen i Haugesund gjennom flere tiårs arbeid, avbrutt av et opphold i Ålesund i 1904–06 i forbindelse med gjenoppbyggingen. Han beveget seg fra hannoveriansk nygotikk via jugend og nybarokk til nyklassisisme. Han hadde en forkjærlighet for hjørnetårn. Dette er også fulgt opp av andre arkitekter, slik at Haugesund har fått ry på seg som «byen med tårnene».

Halleland er gravlagt på Christine Elisabeths gravlund, og gravstedet er fredet.

## Verker i utvalg
(Med mindre annet er nevnt, bygger verkslisten på Arkitekturhistorie.no.)
* Hjørnehus i Strandgata 174, Haugesund (1891)
* Driftsbygning på Christine Elisabeths gravlund, Haugesund
* Eldste del av Breidablik skole, Haugesund (1894)
* Byggeleder for restaureringsarbeider ved Moster gamle kirke (1896, etter planer av Johan Meyer)
* Eldste del av Hauge skole, Haugesund (1897)
* Vår Frelsers kirke, Haugesund (1899–1901)
* Hauerbach-villaen, Strandgata 92, Haugesund (1900)
* Restaureringsarbeider på kirken ved Utstein kloster (1900–03, s.m. Johan Meyer)
* En rekke jugendbygninger i Ålesund i 1904–06, deriblant Nygata 3, Kongens gate 1, Kongens gate 5, Løvenvoldgata 7, Skaregata 9, Kipervikgata 1B, Korsegata 6 og Grimmergata 3
* Skjoldastraumen kirke (1910)
* Kapell på Vår Frelsers gravlund; Haugesund (1910–11)
* Musikkpaviljong i Byparken, Haugesund (1912–13)
* Årdal nye kirke (1914–19)
* «Staalehuset», sjøhus/sildesalteri oppført for Steffen Staalesen, Haugesund (1916)
* Haugesund postkontor (1929)

## Bilder

Church of Our Savior, spring 2019.jpg|Vår Frelsers kirke
Skjoldastraumen kyrkje.jpg|Skjoldastraumen kirke
Aardal kyrkje.jpg|Årdal nye kirke
Kapell Vår Frelsers gravlund.jpg|Kapell på Vår Frelsers gravlund
Byparken Haugesund Norway 2020-06-08 Musikkpaviljong Pavillion park trær benker blomstring Fontene Sigurd Nome etc 09949.jpg|Paviljong i Byparken
Breidablik skole i Haugesund.jpg|Breidablik skole
Hauge skole.jpg|Hauge skole
Hauerbachvillaen i Haugesund. Bygget i år 1900 av Einar Halleland.jpg|Hauerbach-villaen
Christine Elisabeths gravlund.jpg|Redskapshus på Christine Elisabeths gravlund


## Referanser og noter




## Litteratur
* Einar Halleland i Store norske leksikon
* Einar Halleland i Norsk kunstnerleksikon
* Geir Tandberg Steigan: Einar Halleland (1860–1944) (Arkitekturhistorie.no)
* Byggeskikk og arkitektur i Nord-Rogaland
Sommercupen i skiskyting 2021

**Sommercupen i rulleskiskiskyting 2021** (Lerøy Sommercup) gikk over 6 renn, fra 14. august 2021 i Steinkjer til 19. september 2021 på Lillehammer i forbindelse med NM i rulleskiskyting 2021. 

## Resultater senior
### Kvinner



Kirsten Wiig vant to av rennene, og Gunhild Stølen, Tiril Eckhoff, Ingrid Landmark Tandrevold (13.-plass sammenlagt) og Astrid Øyre Slind (22.-plass sammenlagt) vant ett renn hver.



### Menn



Vetle Sjåstad Christiansen vant to av rennene, og Martin Femsteinevik, Adrian Fløttum, Eirik Silsand Gerhardsen og Øyvind Aalling Lio (14.-plass sammenlagt) vant ett renn hver.



## Resultater junior
*Kommer*

## Referanser


## Kilder
* Resultater kvinner senior
* Resultater menn senior
Stella Matutina

**Stella Matutina** («morgenstjernen») var en iniatorisk magisk orden som var dedikert til å formidle den tradisjonelle okkulte lære i den tidligere Golden Dawn. Den ytre orden av Stella Matutina var opprinnelig kjent som *den mystiske rose* eller *Order of the M.R. in the Outer*.

Da forfatteren Israel Regardie (1907-1985) frigjorde dokumenter om Golden Dawn til almenheten, var det lærdommene til Stella Matutina som han avslørte, ikke de i den opprinnelige orden. Stella Matutina var en av flere datterorganisasjoner av Golden Dawn. Noen av de andre var Alpha et Omega som ble ledet av John William Brodie-Innes og Macgregor Mathers, og Isis-Urania Tempelet som ble ledet av A.E. Waite.

## Referanser
A∴A∴

**A∴A∴** () er en magisk organisasjon som ble beskrevet i 1907 av okkultisten Aleister Crowley. Dets medlemmer er dedikert til utviklingen av menneskeheten og individet på ethvert plan gjennom en gradert serie av universelle innvielser. Innvielsene er synkretistiske, og forener essensen av *[[Theravāda]]* med *[[Advaita vedanta]]*, yoga med seremoniell magi strukturert etter det kabbalistiske Livets tre.

A∴A∴ er ofte oversatt med Argenteum Astrum (sølvstjernen), mens det korrekte er Astron Argon.

## Referanser
Fraternitas Rosicruciana Antiqua

**Fraternitas Rosicruciana Antiqua** (FRA) er en rosenkreuzisk orden som ble grunnlagt i Brasil i 1932 av den tyske okkuiltisten Dr. Arnold Krumm-Heller. Den virker i Brasil og spansktalende land. Organisasjonen har hatt sitt hovedkvarter i Rio de Janeiro siden 1933. Avdelingen i Brasil er tilknyttet Fraternitas Rosae Crucis (FRC) i USA og Ecclesia Gnostica.
Mid-Channel

***Mid-Channel*** er en amerikansk stumfilm fra 1920, regissert av Harry Garson og med Clara Kimball Young i hovedrollen. Filmen er basert på et skuespill fra 1910 av Arthur Wing Pinero.

Den ble utgitt på DVD i 2014 sammen med ''Straight from Paris'' (1921).

## Handling

Zoe Blundell, irritert over den tilsynelatende uaktsomheten til ektemannen Theodore, tar gjengjeld ved å tilbringe de fleste kveldene sine hjemmefra - vanligvis i selskap med andre menn. Det oppstår derfor krangel etter krangel med Theodore. Peter Mottram, en gammel kamerat av Theodore, forsøker å forsone ekteparet og lykkes nesten - helt til Zoes oppførsel forandrer planene hans.

Til slutt tar de ut separasjon, og Zoe reiser til Italia, hvor hun blir forfulgt av en gammel flamme: Leonard Ferris, som prøver å få til en skilsmisse mellom Zoe og ektemannen hennes. I mellomtiden flytter Theodore inn i en leilighet sammen med en yngre enke, fru Annerly. En rekke komplikasjoner oppstår, som blant annet involverer Leonard Ferris og Ethel Pierpont - hvis mor ønsker seg Ferris som sin svigersønn.

## Skuespillere
* Clara Kimball Young som Zoe Blundell
* J. Frank Glendon som Theodore Blundell
* Edward Kimball som Peter Mottram
* Bertram Grassby som Leonard Ferris
* Eileen Robinson som Mrs. Pierpont
* Helene Sullivan som Mrs. Annerly
* Katherine Griffith som Ethel Pierpont
* Jack Livingston som Claude Roberts
* Frank Coghlan

## Referanser


## Eksterne lenker

* 

*
The Midlanders

***The Midlanders*** er en amerikansk stumfilm fra 1920, regissert av Ida May Park og Joseph De Grasse og med Bessie Love i hovedrollen. Filmen er basert på en roman fra 1912 av Charles Tenney Jackson.

Filmen antas å ha gått tapt. 

## Handling

Den foreldreløse Aurelie stikker av fra et kloster i New Orleans, og blir adoptert av elvebåt-kaptein Lindstrom. Men han sender henne for å bo hos broren sin, John Lindstrom.

Som ung voksen vinner hun en skjønnhetskonkurranse arrangert av en avis, og tiltrekker seg oppmerksomhet fra en teater-produsent. Hun oppnår raskt suksess på teateret, men kommer etter hvert tilbake til hjembyen. Men både avis-redaktør Wiley Curran og Harlan Van Hart, sønnen til byens dommer og Mrs. Van Hart, er begge interessert i henne-

## Skuespillere
* Bessie Love som Aurelie Lindstrom
* Truman Van Dyke som Harlan Van Hart
* Sydney Deane som Van Hart
* Frances Raymond som Mrs. Van Hart
* Curt Rehfeld som Lindstrom
* C. Norman Hammand som John Lindstrom
* Lloyd Bacon som Wiley Curran
* Jack Donovan som Arne Vance
* Howard Crampton som Boss Tanner
* Bill White som Mins

## Referanser


## Eksterne lenker

* 

*
Kommunestyrevalg i Sør-Varanger

**Kommunestyrevalg i Sør-Varanger** er en oversikt over kommunestyrevalg avholdt i Sør-Varanger kommune i Finnmark. Sør-Varanger kommune ligger i Øst-Finnmark.

#### Kommunestyrevalget 2023

#### Kommunestyrevalget 2019

Rune Rafaelsen var ordfører til han trakk seg i mars 2021. Lena Norum Bergeng (Ap) overtok vervet.

#### Kommunestyrevalget 2015

#### Kommunestyrevalget 2007

#### Kommunestyrevalget 2003

## Referanser
Milestones (amerikansk stumfilm)

***Milestones*** er en amerikansk stum historisk dramafilm fra 1920 regissert av Paul Scardon. Filmen er basert på Arnold Bennetts og Edward Knoblocks skuespill fra 1912 og følger livet til en britisk overklassefamilie fra 1860-årene til nåtid.

## Handling
På 1860-tallet blir det mer populært med skip bygd av jern. Men Richard Sibley, en treskip-bygger, motstår hardnakket disse forandringene. Dette fører til at han forbyr ekteskapet mellom datteren hans Rose og John Rhead, en talsmann for den nye metoden å produsere skip på. Denne urettferdigheten opprører Johns søster Gertrude så mye at hun avbryter forlovelsen sin med Richard Sibleys sønn Sam.

I mellomtiden stikker John og Rose av sammen, og gifter seg. 25 år senere har John blitt velstående, og har en datter som heter Emily. Gertrude, som fremdeles er ugift, forsøker å hjelpe niesen Emily med å gifte seg med mannen hun elsker: Arthur Preece. Men faren hennes ønsker at hun i stedet skal gifte seg med Lord Monkhurst, men Gertrude mislykkes. Det går 25 år til, og John forsøker igjen å blande seg inn i livende deres, ved å motsette seg ekteskapet mellom barnebarnet Muriel og ingeniøren Richard Sibley Jr.

## Skuespillere
* Lewis Stone som John Rhead
* Alice Hollister som Gertrude Rhead
* Gertrude Robinson som Emily Rhead
* Harvey Clark som Sam Sibley
* Mary Alden som Rose Sibley
* May Foster som Nancy Sibley
* Boyd Irwin som Arthur Preece
* Jack Donovan som Richard Sibley Jr
* Correan Kirkham som Muriel Pym
* Carroll Fleming som Thompson
* Lionel Belmore som Richard Sibley Sr
* Gerald Pring som Ned Pym / Lord Monkhurst

## Referanser


## Eksterne lenker

* 
*
The Mirage (britisk stumfilm)

***The Mirage*** er en britisk romantisk stumfilm fra 1920 regissert av Arthur Rooke. Filmen er basert på en roman av E. Temple Thurston.

## Skuespillere
* Edward O'Neill som Viscount Guescon
* Dorothy Holmes-Gore som Rozanne
* Douglas Munro som Courtot
* Geoffrey Kerr som Richard Dalziell
* Blanche Stanley som Mrs. Bulpitt
* William Parry som Somerset

## Referanser


## Eksterne lenker
*
The Misfit Wife

***The Misfit Wife*** er en amerikansk drama-stumfilm fra 1920, regissert av Edmund Mortimer og med Alice Lake i hovedrollen. Filmen er basert på et skuespill fra 1916 av Julie Herne.

## Handling
Katie Malloy hjelper Peter Crandall med å få livet på rett spor etter at han har levd et utsvevende liv fylt med drikking og gambling. Det tar ikke lang tid før han forelsker seg  i henne, og de gifter seg etter kort tid. Men når han blir sendt hjem til New York etter at en av Kates forsmådde beilere påfører ham et skuddsår, håper Peters velstående familie å få annullert ekteskapet deres.

Katie kommer etter ham til New York, og Peters svoger Henry Gilsey får sympati for henne når han innser at hun er oppriktig glad i Peter. Senere oppdager Katie at Henrys kone Edith har en affære med en annen mann.

## Rolleliste
* Alice Lake som Katie Malloy
* Forrest Stanley som Peter Crandall
* William Steele som Duff Simpson
* Frederick Vroom som dr. Morton
* Graham Pettie som Shad Perkins
* Edward Martindel som Henry Gilsey
* Leota Lorraine som Edith Gilsey
* Helen Pillsbury som fru Crandall
* Jack Livingston som Bert McBride
* Jim Blackwell

## Bildegalleri

Fil:The Misfit Wife (1920) - 3.jpg|alt=
Fil:The Misfit Wife (1920) - 4.jpg|alt=
Fil:The Misfit Wife (1920) - 2.jpg|alt=
Fil:The Misfit Wife (1920) - 1.jpg|alt=
Fil:Alice Lake in The Misfit Wife by Edwin Mortimer 3 Film Daily 1920.png|alt=
Fil:Alice Lake in The Misfit Wife by Edwin Mortimer 2 Film Daily 1920.png|alt=


## Referanser


## Eksterne lenker

* 

*
Tankeløse kvinder

''Tankeløse kvinder'' (originaltittel: *The Misleading Lady*) er en amerikansk stumfilm-komedie fra 1920, regissert av George Irving og George W. Terwilliger, og med Bert Lytell i hovedrollen. Filmen er basert på et skuespill fra 1913 av Charles Goddard og Paul Dickey.

## Handling
Jack Craigen, en ingeniør som nettopp har fullført en byggejobb i Sør-Afrika, vender tilbake til New York. Der, hjemme hos sin onkel Cannell, møter han Helen Steele og hennes forlovede Tracey.

Helen planlegger å få hovedrollen i en ny produksjon, med kallenavnet The Siren, og inngår et veddemål mot Cannell og Tracey på at hun kan bli sammen med Jack – en beryktet kvinnehater – og få ham til å fri til henne innen en uke. Dette lykkes, men når Jack får vite om veddemålet deres bestemmer han seg for å lære Helen en lekse.

## Skuespillere
* Bert Lytell som Jack Craigen
* Lucy Cotton som Helen Steele
* Frank Currier som Napoleon
* Stephen Grattan som Cannell
* Rae Allen som Mrs. Cannell
* Cyril Chadwick som Tracey
* Barnet Parker som Steve
* Arthur Hausman

## Referanser


## Eksterne lenker

* 
*
Miss Dorothy

***Miss Dorothy*** er en italiensk drama-stumfilm fra 1920 regissert av Giulio Antamoro, og med Diana Karenne i hovedrollen.

## Handling
Den gamle hertuginnen Sangro velger den merkelige læreren Dorothy for å utdanne Mara, en av hertuginnens fjernere slektninger. Mara er foreldreløs. Men hun hadde arvet store verdier etter at foreldrene hennes døde, og hertuginnen mener at hun har en alt for lunefull og opprørsk karakter.

## Skuespillere
* Diana Karenne som Thea Northingham o.k.s. Dorothy Chester
* Carmen Boni som Alma
* Romano Calò som Giorgio Di Sangro / Riccardo Di Sangro
* Lia Formia som Mara Di Sangro

## Referanser


## Eksterne lenker
*
Miss Hobbs

***Miss Hobbs*** er en amerikansk stumfilm-komedie fra 1920, regissert av Donald Crisp og med Wanda Hawley i hovedrollen. Filmen er basert på et skuespill fra 1899 av Jerome K. Jerome.

## Handling
Frøken Hobbs er en moderne ung kvinne som har godt med penger. Hennes nyeste fanesak er kvinnesaken, og i hennes tolkning innebærer den at ingen kvinne bør binde seg til noen mann. Hun får sin gifte venninne Beulah til å gå fra ektemannen Percy, og overbeviser venninnen Millicent om at hun må bryte forlovelsen med George Jessup.

Så slår Percy og George seg sammen, og blir enige om å gi frøken Hobbs en lærepenge. De får millionæren Wolff Kingsearl med på et veddemål om at han skal klare å sjarmere henne i senk og få et kyss innen en måned er gått. Han gir seg ut for å være en pianostemmer med en hjertesykdom, og frøken Hobbs fatter medlidenhet med ham. Hun er omsorgsfull inntil hun blir klar over veddemålet han har inngått – da blir hun rasende. Men raseriet går over når hun lar seg overbevise om at han faktisk elsker henne. Hun gir kvinnesaken på båten og sier ja til å gifte seg med Wolff.

## Skuespillere
* Wanda Hawley som frøken Hobbs
* Harrison Ford som Wolff Kingsearl
* Helen Jerome Eddy som Beulah Hackett
* Jack Mulhall som Percy Hackett
* Julanne Johnston som Millicent Farey
* Walter Hiers som George Jessup
* Emily Chichester som Alice Joy
* Frances Raymond som fru Kingsearl

## Referanser


## Eksterne lenker

* 

*
A Modern Salome

***A Modern Salome*** er en amerikansk drama-stumfilm fra 1920, regissert av Leonce Perret. Hovedrollen spilles av Hope Hampton. Manus er basert på Oscar Wildes skuespill ''Salome'' fra 1891.

Filmen er antatt tapt.

## Handling
Når farens død gjør at Virginia Hastins står overfor et liv i fattigdom, avbryter hun forlovelsen med Robert Monti for å heller gifte seg med millionæren James Vandam. Uvant med rikdom arrangerer hun overdådige fester, og flørter med en rekke menn, selv om ektemannens sekretær Harry Torrence fremdeles er immun mot listene hennes.

Ved å bruke sine gamle kjærlighetsbrev forsøker Monti å utpresse Virginia. Når han angriper henne, legger hun skylden på Torrence - som deretter får sparken fra jobben. Som et resultat av disse hendelsene mister Torrence sin kone, barna deres og hjemmet sitt. Senere, etter å ha sett vraket av en mann som hun ødela, begynner Virginia etter hvert å angre.

## Skuespillere
* Hope Hampton som Virginia Hastings
* Sidney Mason som Robert Monti
* Percy Standing som James Vandam
* Arthur Donaldson som Walter Greene
* Wyndham Standing som Harry Torrence
* Agnes Ayres som Helen Torrence

## Bildegalleri

Fil:A Modern Salome (1920) - 2.jpg
Fil:A Modern Salome (1920) - 1.jpg
Fil:A Modern Salome (1920) - 3.jpg


## Referanser


## Eksterne lenker
*
Molly and I

***Molly and I*** er en amerikansk drama-stumfilm fra 1920 regissert av Howard M. Mitchell og med Shirley Mason i hovedrollen. Filmen er basert på en roman fra 1915 av Frank R. Adams.

## Skuespillere
* Shirley Mason som Molly / Shirley Brown
* Alan Roscoe som Philip Smith
* Harry Dunkinson som Jack Herrick
* Lila Leslie som Marion Sutherland

## Referanser


## Eksterne lenker

* 

*
The Mollycoddle

***The Mollycoddle*** er en amerikansk stum romantisk komedie og eventyrfilm fra 1920, regissert av Victor Fleming og med Douglas Fairbanks i hovedrollen (også manus og produsent).

## Handling
En amerikaner, som har bodd store deler av livet sitt utenfor hjemlandet, vender omsider tilbake til Arizona for første gang på flere år. Men der får han snart problemer på grunn av kjeltringer og kriminalitet.

## Skuespillere
* Douglas Fairbanks som Richard Marshall III, IV og V
* Ruth Renick som Virginia Hale
* Wallace Beery som Henry von Holkar
* Paul Burns som Samuel Levinski
* Morris Hughes som Patrick O'Flannigan
* George Stewart som Ole Olsen
* Charles Stevens som Yellow Horse
* Lewis Hippe som First Mate
* Betty Bouton som Mollie Warren
* Adele Farrington som Mrs. Warren
* Albert MacQuarrie som Driver of the Desert Yacht
* Freddie Hawk

## Bildegalleri

Fil:The Mollycoddle (1920) with original music.webm|Filmen på nett
Fil:The Mollycoddle (1920) - 1.jpg|alt=
Fil:The Mollycoddle (1920) - 3.jpg|alt=
Fil:The Mollycoddle 1920 - Lobby Card.jpg|alt=
Fil:The Mollycoddle (1920) - 2.jpg|alt=
Fil:Douglas Fairbanks - Oct 1920 EH.jpg|alt=
Fil:The Mollycoddle (1920) - Ad 2.jpg|alt=
Fil:The Mollycoddle (1920) - 4.jpg|alt=


## Referanser


## Eksterne lenker
*
Jakub Kiwior

**Jakub Piotr Kiwior** (født 2000) er en polsk fotballspiller som spiller for den portugisiske klubben , på lån fra .

## Landslaget
Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Huskeliste

En **huskeliste**, også kalt **gjøremålsliste** eller **oppgaveliste**, er en liste over oppgaver som man ønsker å utføre og brukes som en form for oppgavebehandling for å se hvilke oppgaver som står i kø (*backlog*).

Huskelister er ofte personlige, og skal hjelpe forfatteren med å få oversikt over oppgavene sine og forhindre at oppgaver blir glemt, men kan også brukes av grupper, fortrinnsvis ved at man tildeler ansvar for oppgavene.

En handleliste er en enkel form for oppgaveliste.

## Selvorganisering
Huskelister kan brukes som en del av selvorganisering av enkeltpersoner, arbeidsgrupper eller prosjekter. Huskelister kan være nyttige verktøy før man går i samtaler, møter, forhandlinger, i prosjektledelse og for dagsordener. Resultatet av møter blir også ofte registrert i oppgavelister som en avtale om hvem som skal gjøre hva. Oppgavene blir konkretisert og prosesseier kan tildele en ansvarlig person.

## Papir eller digitalt
Tidligere har det vært vanlig å lage huskelister med papir og blyant eller penn, men i nyere tid har det blitt mer vanlig å skrive ned og vedlikeholde huskelister ved hjelp av programvare på telefon eller datamaskin.

Enkle huskelister kan være i form av notat på et stykke papir eller på en smarttelefon, et regneark, eller i dedikerte applikasjoner eller webapplikasjoner. Mange apper for huskelister kan synkroniseres mellom forskjellige enheter slik at den kan nås av brukeren uavhengig av sted og tid. Mange digitale oppgavelister støtter også samarbeid om oppgavehåndtering.

## Sammenligning med andre verktøy
Huskelister ligner på sjekklister, men sjekklister brukes derimot til gjentakende oppgaver.

Huskelister har ofte ikke et system for oppfølging av tidsfrister for når oppgaver skal være utført, men bare den nåværende tilstanden. . Dette danner grunnlaget for tidsstyring.

## Søvn
En studie av Baylor University fra 2018 viste at å bruk av huskelister kan gjøre det lettere å sovne. Forsøkspersonene som skrev en huskeliste før de la seg sovnet i gjennomsnitt 9 minutter raskere (16 i stedet for 25 minutter). Jo mer detaljert de hadde skrevet ned hva de ønsket å gjøre dagen etter, jo mer søvnige ble de.

## Se også
* Arbeidsnedbrytningsstruktur
* Kanbantavle
* Oppgavebehandling
* Tidsstyring

## Referanser
The Money Changers

***The Money Changers*** er en amerikansk stum kriminaldramafilm fra 1920, regissert av Jack Conway. Filmen er basert på en roman fra 1908 av Upton Sinclair.

## Handling
Lucy Hegan, innehaveren av et hjem for de fattige, blir forlovet med Hugh Gordon - sjefen for et stort farmasøytisk firma som. Men det Lucy ikke vet er at han også er lederen for en mektig organisasjon som blant annet distribuerer narkotika. Samtidig som han undersøker ulovlig narkotika-handel på vegne av avisen sin, møter avis-reporter Allan Martin også Lucy - og blir snart forelsket i henne.

I løpet av arbeidet har Lucy blitt venn med den reformerte kjeltringen Monk Mullen og moren hans. Men når Monk oppdager at Lucy snart skal gifte seg med Gordon, gir han Allan Martin beviser på Gordons narkotika-smugling i den kriminelle underverdenen.

## Skuespillere
* Robert McKim som Hugh Gordon
* Claire Adams som Lucy Hegan
* Roy Stewart som Allan Martin
* Audrey Chapman som Mary Holmes
* George Webb som Monk Mullen
* Betty Brice som Maggie O'Brien
* Edward Peil Sr. som Ling Choo Fong
* Harvey Clark som Chow Chin
* Harry Tenbrook som Chink Murphy
* Stanton Heck som George Conley
* Zack Williams som Wesley Shiloh Mainwaring
* George Hernandez som James Hegan
* Gertrude Claire som Mrs. Mullen
* Laddie Earle som Jimmy Mullen

## Referanser


## Eksterne lenker

* 

*
Bergesåi kraftverk

**Bergesåi kraftverk** er et vannkraftverk i Fyresdal kommune i Telemark.

Det er et elvekraftverk som utnytter et fall på 232 meter i Bergesåi.

Installert effekt er 3,5 MW fra en peltonturbin. Årsproduksjon er 10,1 GWh.

Foldsæ Bergsåi AS eies av Småkraft.

Bergesåi bruker samme vassdrag som Rui kraftverk. Dette vil bli nedlagt.

## Referanser


## Kilder
* 
* NVE vannkraftdatabase
* Småkraft AS
Kunståret 1151

**Kunståret 1151** er en oversikt over hendelser, fødte og avdøde kunstnerpersonligheter i 1151.

## Fødsler

|-
| || ||Unkei || japansk || skulptør ||align=center|ca. 72 ||align=center| ||
|}

## Bildegalleri

Unkei_Rokuharamitsuji.jpg|Unkei(1151–1223) 


## Referanser
Died Suddenly

***Died Suddenly*** er en dokumentarfilm utgitt i 2022 og publisert på Rumble. Filmen er produsert av Stew Peters. 

I filmen hevdes det at det er sett et stort antall plutselig dødsfall, og dette settes i sammenheng med vaksinasjon mot covid-19. Det hevdes i filmen at vaksineprogrammet er en skjult plan for å redusere verdens befolkning. Produsenten har også tidligere stått bak spredning av desinformasjon om pandemien.

En rekke av personene som i filmen hevdes å ha dødd plutselig grunnet covid-vaksine, er enten ikke døde, eller har dødd av helt andre årsaker som f.eks. drukning eller trafikkuhell.

## Referanser


## Eksterne lenker
*
Tynjadalen kraftverk

**Tynjadalen kraftverk** er et vannkraftverk i Lærdal kommune i Vestland.

Det er et elvekraftverk som utnytter et fall på 361 meter i Skorva.

Installert effekt er 9,6 MW fra en peltonturbin. Årsproduksjon er 21 GWh.

Sognekraft eier 49% av Kuvelda Kraft AS.

Tynjadalen er militært område, hele dalen er sperret for ferdsel.

## Referanser


## Kilder
* 
* NVE vannkraftdatabase
* Sognekraft
* Bygg.no: Byggestart av to kraftverk i Lærdal
Monica Vogelsang

***Monica Vogelsang*** er en tysk stumfilm fra 1920, regissert av Rudolf Biebrach og med Henny Porten i hovedrollen. Filmen er basert på en roman fra 1913 av Felix Philippi.

## Handling
Monica Vogelsang er datter av den respekterte rådmannen Jacobus Vogelsang. Når hun en dag møter den besøkende maleren Amadeo Vaselli, bleir hun umiddelbart forelsket i ham. Men den hensynsløse dagdriveren Johannes har lenge hatt et øye til den yngre Monica. Når han blir avvist tar han hevn ved å skjelle ut Monica, og han kommer med en rekke ekle bemerkninger og insinuasjoner. Han forsøker også å eliminere konkurrenten ved å ta ham i bakhold en natt. Men det oppstår et slagsmål, hvor Amadeo treffer Johannes med en dolk.

Amadeo blir snart arrestert, og han tilstår den blodige ugjerningen. For å redde ham fra galgen påstår Monica at Amadeo var sammen med henne den aktuelle natten. Men Amadeo holder seg til tilståelsen han kom med, og derfor blir han dømt til døden ved hengning. Hans siste ønske er å få lov til å treffe Monica en gang til, og denne anmodningen blir tatt til følge. Etter Amadeos henrettelse får Monica bygget et kapell til hans ære, som sies å være Amadeos siste hvilested.

## Skuespillere
* Henny Porten som Monica Vogelsang
* Paul Hartmann som Amadeo Vaselli
* Ernst Deutsch som Johannes Walterspiel
* Gustav Botz som Jacobus Martinus Vogelsang
* Elsa Wagner som Ursula Schwertfeger
* Julius Sachs som Giacomo Vaselli, Monikas Lehrer
* Ilka Grüning som Witwe Walterspiel
* Wilhelm Diegelmann som erkebiskop Josephus Hammerschid
* Max Maximilian
* Wilhelm Schmidt som nattevakt

## Referanser


## Eksterne lenker
*
Moon Madness

***Moon Madness*** er en amerikansk drama-stumfilm fra 1920, regissert av Colin Campbell og med Edith Storey i hovedrollen.

## Handling
Zora, en ung kvinne av fransk opprinnelse, blir oppdratt av en velstående Beduiner-familie etter at moren hennes Valerie har dødd. Zora er veldig interessert i den franske kunstneren Adrien, og aksepterer tilbudet fra en annen artist - ved navn Raoul -om å ta henne med til Paris.

Men Jan, beduiner-høvdingens sønn er også forelsket i Zora - og følger derfor etter dem til Paris. Der innser Zora at Adrien ikke elsker henne likevel, og hun aksepterer hennes virkelige kjærlighet til Jan. Men Raoul dukker også opp, og viser interesse for henne. I den påfølgende konflikten blir Raoul drept.

## Skuespillere
* Edith Storey som Valerie / Zora
* Sam De Grasse som Adrien
* Josef Swickard som Latour
* Wallace MacDonald som Jan
* Irene Hunt som Badoura
* William Courtleigh som Raoul
* Frankie Lee som barnet
* Fred Starr som arabisk kokk

## Referanser


## Eksterne lenker

* 

*
Ema Marković

**Ema Marija Marković** (født 17. august 2003 i Celje) er en slovensk håndballspiller, som spiller for den slovenske storklubben  og det slovenske landslaget. Hun har tidligere spilt for den slovenske klubben .

Marković ble tatt ut i bruttotroppen til Dragan Adžić foran Håndball-EM 2022, men hun var ikke blant de 19 utvalgte. Hun ble allikevel ført opp i 20-mannstroppen, men spilte ingen kamper.

## Referanser


## Eksterne lenker
* 
*
Elin Svenneby

**Elin Svenneby** (født 22. august 1952) er en norsk filosof fra Gjøvik.

Hun var elev ved Gjøvik gymnas, studerte kunsthistorie ved Universitetet i Bergen, filosofi og etnologi ved Universitetet i Oslo med magistergradseksamen i 1986. Elin Svenneby var i flere år tilknyttet Nansenskolen på Lillehammer, først som lærer og siden som medlem av styre og råd. I periodene 1987–1992 og 1997–2007 var hun universitetsstipendiat og senere førsteamanuensis i filosofi ved Universitetet i Tromsø. Fra 1992 til 1997 arbeidet hun i Norges forskningsråd som rådgiver, redaksjonssekretær og den siste tiden som sekretariatsleder. Hun har medvirket som husfilosof i NRK P2-programmet Studio Sokrates sammen med jazzekspert Knut Borge og programleder Lars Nilsen.

## Bibliografi
* 1999: *Også kvinner, Glaukon!* Emilia
* 2006: Innledning til John Stuart Mill: *Kvinneundertrykkelsen*, Pax
* 2019: *Iris Murdochs velvalgte ord, Filosofi og fiksjon*. Emilia
* 2020: Røff guide - Iris Murdoch. https://www.salongen.no/iris-murdoch/
* 2021: «Feminismens filosofihistoriske fellesskap», omtale av Ingeborg W. Owesen: *The Genealogy of Modern Feminist Thinking. Feminist Thought as Historical Presen*t, 2021. ''Norsk filosofisk tidsskrift'' nr 56 vol 4
* 2021: Forord til norsk oversettelse av Iris Murdoch: The Sovereignty of Good. Cappelens upopulære skrifter.

## Referanser
Vajda-papir scandinavia

Aksjeselskapet **Vajda-papir scandinavia** ble grunnlagt i 1912 under navnet Sunland Papirfabrik, på Gulskogen i Drammen, med samme hovedaksjonærer og styre som Eker Papirfabrik i Mjøndalen.

## Historie

Fabrikkbygningen er betegnet som en av de vakreste i Norge. Anlegget var på ca. 20 mål hvorav 4,5 mål var bebygd. Bdriften hadde i 1914 ca. 65 ansatte, på slutten av 1930-årene hadde dette økt til ca. 100 ansatte. Fabrikken produserte på 1930-tallet årlig ca. 5.000 tonn papir. Etter en større brann i 1946 ble bedriften gjenoppbygget, og produserte årlig ca. 5500 tonn tynntrykk, trefritt trykkpapir, tissue-, manifold-, bank-, magasin- og skrivepapir. på 1950 tallet var kapasiteten på ca. 6000 tonn og fabrikken hadde 125 ansatte på 9 mål bebygd flate.

### Navn
* 1912–1971	Sunland Papirfabrik A/S
* 1971–2002	A/S Sunland-Eker Papirfabrikker
* 2002–2005	Smurfit Sunland-Eker AS
* 2005–2012	SCA Hygiene Products avd. Drammen
* 2013–		Vajda-papir scandinavia AS

### Eier
I april 1986 solgte familien Skamarken bedriften til investeringsselskapet Andenæs Industrier, som i 1990 solgte videre til den svenske papirprodusenten Munksjø. Munksjø ble fra våren 2002 innlemmet i amerikanske Jefferson Smurfit Group og fabrikken ble omdøpt til Smurfit Sunland-Eker AS. Våren 2005 ble fabrikken overtatt av hygienedivisjonen i den svenske SCA-gruppen og fabrikken på Gulskogen byttet navn til SCA Hygiene Products avd. Drammen. I 2012 overtok SCA den europeiske divisjonen av konkurrenten Georgia Pacific, i den sammenheng besluttet EUs konkurransemyndigheter at SCA måtte selge deler av sin virksomhet. Fabrikken i Drammen ble da solgt videre til ungarske Vajda Group og i mars 2013 ble Vajda-Papir Scandinavia AS etablert for å videreføre Sunland Papirfabrikk. Bedriften hadde pr. 2019 135 ansatte med en årsomsetning på 350 mill.kr. Bedriften er landets eneste produsent av tørkeruller/toalettruller.

## Referanser


## Litteratur
Spiral (musikkalbum)

**Spiral** er det femte studioalbum til den greske komponisten Vangelis, utgitt i desember 1977.

Det er et konseptalbum inne sjangeren elektronisk musikk. Tema for albumet er inspirert av den gammel filosofien Dàodéjīng, som utforsker universet som beveger seg i en spiraler.

Vangelis har komponert alle sporene og spiller synthesizere, keyboard og alle andre instrumenter.

På forsiden av omslaget er et sitat av Tao Te Ching: "Going on means going far - Going far means returning", 

For sporet «To the Unknown Man» mottok Vangelis Midem International Instrumental Award i 1978.

## Spor

; Side A

# "Spiral" – 6:55
# "Ballad" – 8:27
# "Dervish D" – 5:21

; Side B

# "To the Unknown Man" – 9:01
# "3+3" – 9:43

## Referanser
Morgan Nilsson

**Jens Morgan Nilsson** (født 3. april 1971) er en svensk tidligere fotballspiller. Han var en anvendelig midtbanespiller som også spilte i forsvar. Han tilbragte karrieren på toppnivå i svensk fotball med Gøteborg-klubbene  og . Nilsson spilte tre kamper for det svenske seniorlandslaget. Hans første innkalling var som del av Tommy Söderbergs første landslagstropp til to treningskamper borte mot  og  i januar 1998. Nilsson spilte begge kampene på turen fra start på høyreback. I juni 1998 spilte Nilsson andre omgang på høyreback for Sverige da laget beseiret  i en treningskamp i Gøteborg.

## Referanser


## Eksterne lenker
* 
* Svenska Fotbollförbundet
Betchaïdelle Ngombele

**Betchaïdelle Ngombele** (født 23. april 2004 i Brazzaville) er en kongolesisk håndballspiller, som spiller for den slovenske klubben  og det kongolesiske landslaget. Hun har tidligere spilt for den kongolesiske klubben .

Hun ble tatt ut til å representere Republikken Kongo under Håndball-VM 2021 i Spania.

## Referanser


## Eksterne lenker
*
Sára Kovářová

**Sára Kovářová** (født 9. februar 1999 i Písek) er en tsjekkisk håndballspiller, som spiller for den slovenske storklubben  og det tsjekkiske kvinnelandslaget. Hun har tidligere spilt for de tsjekkiske klubbene  og , samt  i Tyrkia.

Hun har representert Tsjekkia i to europamesterskap (2018, 2020) og ett verdensmesterskap (2021).

## Referanser


## Eksterne lenker
* 
*
Aleksandra Rosiak

**Aleksandra Rosiak** (født 1997) er en polsk håndballspiller, som spiller for den polske klubben  og det polske kvinnelandslaget.

Hun har tidligere spilt for den polske klubben , samt  i Frankrike og  i Slovenia.

Rosiak har representert Polen i fire europamesterskap (2018, 2020, 2022, 2024) og tre verdensmesterskap (2021, 2023, 2025).

## Referanser


## Eksterne lenker
* 
*
Hazaristans flagg

**[[Hazarajat|Hazaristans]] flagg** inneholder fargene gul, hvit og blå. Flagget ble presentert første gang på forsiden av poesiantilogien Poems for the Hazara som inneholder dikt dedikert til hazara urfolk skarvet av 125 kjente diktere fra 68 land. Hazaristans flagg er designet av hazara dikter Kamran Mir Hazar som er også redaktør av denne poesiantilogien.  
Artikkel 37 av Hazaristan Charter er om Hazaristans flagg.

Hazaristans flagg ble brukt av hazarere i internasjonale demonstrasjoner som de har hatt i oktober 2022, i flere land mot hazara folkemord i Afghanistan.
Mange hazara organisasjoner som Hazara National Congress, Munich Hazara Association, Brisbane’s Hazara Community, og Hazara Council of Great Britain bruker Hazaristans flagg i deres samlinger.

## Referanser
Zala Miklič

**Zala Miklič** (født 13. september 2002 i Ljubljana) er en slovensk håndballmålvakt, som spiller for den slovenske storklubben  og det slovenske landslaget.

Miklič ble tatt ut i bruttotroppen til Dragan Adžić foran Håndball-VM 2021 i Spania, men var ikke blant de 19 utvalgte.

## Referanser


## Eksterne lenker
* 
*
Nikolaj Sibbern

**Nikolaj Sibbern** (?–1722) var offiser i dansk-norsk tjeneste. 

Han stammet formentlig fra en rendsborgsk borgermesterslekt.

Tidlig i sin karriere var han løytnant i Ulrik Frederik Gyldenløves livregiment. I 1676 var han rittmester i et vervet rytterregiment under Didrik von der Reck (senere under Jacob Bülow). I 1679 var han dommer i en krigsrettssak i Frederikstad.

I 1680 var Sibbern ved Akershusiske nasjonale infanteriregiment, og i 1688 ble han major og sjef for det Follougske kompani. I 1705 ble han oberstløytnant, og i 1711 oberst ved dragonene. Den 23. september 1711 ble han kommandant på Akershus; i september 1714 tok han avskjed fra kommandantstillingen og ble samme dag utnevnt til brigader.

## Ekteskap
I 1699 ble han på Bragernæs gift med Anniken Huus, enke etter rådmann Eggert Stockfleth. De hadde tre sønner sammen; den eldste av sønnene, Chr. Nicolai Sibbern, er stamfar til den norske slekten med dette navnet.

## Referanser
Ambient 1: Music for Airports

***Ambient 1: Music for Airports*** er det sjette studioalbumet av den engelske musikeren og komponisten Brian Eno, utgitt i 1978.

Det er det første av fire album som Eno har gitt ut i ambient serien, sener kom *Ambient 2: The Plateaux of Mirror* (1980), *Ambient 3: Day of Radiance* (1980) og *Ambient 4: On Land* (1982). Selv om det ikke er Enos første album innen denne stilen er albumet regnet som starten på musikksjangeren ambient. I 2004 krediterte Rolling Stone albumet for å definere ambient-sjangeren.

Albumet består av fire komposisjoner skapt ved å lage båndsløyfer av forskjellige lengder, og ble designet for å være en kontinuerlig sløyfes som en lydinstallasjon. Hensikt var å lage en behagelig stemning av den litt spente og engstelige atmosfæren på flyplassterminaler.

I 2016 rangerte Pitchfork albumet som det beste ambient-albumet gjennom tidene.

## Spor
**Side 1**

# "1/1" (Brian Eno, Rhett Davies, Robert Wyatt) - 16:30
# "2/1" (Eno) - 8:20

**Side 2**

# "1/2" (Eno) - 11:30
# "2/2" (Eno) - 6:00

## Medvirkende

* Brian Eno - synthesizer, elektrisk piano, vokal
* Christa Fast - vokal ("2/1", "1/2")
* Christine Gomez - vokal ("2/1", "1/2")
* Inge Zeininger - vokal ("2/1", "1/2")
* Robert Wyatt - akustisk piano ("1/1", "1/2")

Omslagsbilde er også laget av Brian Eno.

## Referanser
Kunståret 1189

**Kunståret 1189** er en oversikt over hendelser, fødte og avdøde kunstnerpersonligheter i 1189.

## Verk
*Kōkei hugger *Fire himmelske konger* i Kōfuku-ji

## Virksom
*fl. ca. –1189: Bonanno Pisano, italiensk arkitekt og skulptør
*fl. –1189: Lin Tinggui – kinesisk kunstmaler innen Det sørlige Song-dynastiet 

## Referanser
Lviv sentralstasjon

**Lviv sentralstasjon** *()* er hovedjernbanestasjon i Lviv i Ukraina. Stasjonen er også den travleste i den vestlige delen av Ukraina. Den har to terminaler, en som betjener internasjonale og interregionale ruter og en som betjener forstads- og regionale ruter.  

Den nåværende stasjonsbygningen åpnet i 1904, og den er et av de mest bemerkelsesverdige eksemplene på art nouveau-arkitektur i Galicja. 

## Plassering
Lviv sentralstasjon ligger i nærheten av det historiske sentrum, i Zaliznytsjnyj-bydelen. Foran stasjonen ligger Dvirtseva-plassen med buss- og trikkeholdeplasser. Forstadsterminalen ligger øst for fjerntogstasjonen, langs Horodotska-gaten.

## Historikk og utvikling
Historien til jernbanestasjonen begynner i 1841 da regjeringen i det østerrikske keiserrike startet et jernbaneutviklingsprogram i regionen. De planla å bygge en jernbane fra Wien, gjennom Lemberg (Lviv), til Czernowitz (Tsjernivtsi), Brody og andre store byer i regionen. Byggingen av stasjonsbygningen begynte i 1858 og i 1861 ble stasjonen åpnet og det første toget fra Przemysl ankom. Samme år ble det etablert en vanlig togforbindelse med Wien og Krakow. Den første stasjonsbygningen var ikke stor. Inne var det en ventesal, en restaurant og noen få kafeteriaer.

Noen år senere, i 1866, begynte byggingen av en annen jernbanestasjon i nærheten. Bygningen ble finansiert av et privat jernbaneselskap *Lemberg-Czernowitz-Jassy-Eisenbahn*. Stasjonen fikk navnet *Tsjernivtsi stasjon* og ble en konkurrent for sentralstasjonen.

På slutten av 19. århundre økte passasjerstrømmen raskt, derfor bestemte regjeringen seg for å bygge en ny, større stasjonsbygning. Den gamle stasjonsbygningen ble revet og i 1904 ble den nye bygningen åpnet. Den nye stasjonen var moderne, med elektrisk belysning og ventilasjon, sentralvarme, elektriske heiser og matriseklokker. Man måtte betale for å få adgang til stasjonen. 

Under første verdenskrig ble den nye bygningen alvorlig skadet, og bygningen til Czernowitz-stasjonen ble fullstendig ødelagt. I 1923 ble stasjonen gjenoppbygd, men under andre verdenskrig ble den ødelagt igjen. Stasjonen ble fornyet i 1946.     

Under Russlands invasjon av Ukraina 2022 var stasjonen et knutepunkt for flyktningene. I april 2022 eksploderte flere russiske missiler nær jernbanestasjonen og drepte syv mennesker og skadet elleve.

## Galleri

Fil:46-101-0376 Lviv SAM 7016.jpg|Fasaden til sentralstasjonen
Fil:Lviv railway station3.png|Dvirtseva-plassen
Fil:Dworzec we Lwowie podczas inwazji rosyjskiej.jpg|Stasjonen i 1915
Fil:Lwow railway station01.jpg|En plattform


## Referanser
Christian Wilhelm Vagel de Ulrichsdal

**Christian Wilhelm Vagel de Ulrichsdal** (1749–1790) var en norsk adelsmann. 

Han fødtes i Frederikstad som sønn av major Joakim Vagel (d. 1765) og Maria Elisabeth de Ulrichsdal (d. 1769), barnebarn av Ulrik Frederik Gyldenløve. Vagel fulgte i farens fotospor og ble 10 år gammel fenrik reformé i 2. Vesterlenske nasjonale Infanteriregiment, i 1762 sekondløytnant reformé samme sted. Han oppholdt seg i en periode i København for «at lære adskillige Videnskaber». 

1769 var han virkelig sekondløyntant i søndenfjeldske hvervede Infanteriregiment; 1773 premierløytnant i 1. Smaalenske nasjonale Infanteriregiment. Tok avskjed i 1775, samme år giftet han seg med Christine Sophie Jentoft (d. 1790), datter av justisråd og lagmann over Hedemarkens og Oplandenes Lagdømme, Johan Arnt Jentoft og hans første hustru Christiane Lachmann.. I 1777 ble han utnevnt til virkelig krigsråd. og samme år søkte han om borgerskap som kjøpmann i Christiania. 

Sammen med sin svigerinne, eide han halvparten av *[[British American Tobacco Norway|I & L Jacobsens Tobaks Fabrique]]* i sammme by. I 1778 søkte han derfor sammen med henne kongen om tillatelse til å drive fabrikken og forhandle tobakk. 

I 1780 ble han eier av gården Tofsrud på Hedemarken, mens han to år senere ble opptatt i adelstanden med morfarens navn Ulrichsdal og våpenskjold. Denne gren av slekten utdøde på mannssiden i 1883.

## Referanser
Jelena Đurašinović

**Jelena Đurašinović** (; født 26. mars 1998 i Vrbas) er en serbisk håndballmålvakt, som spiller for den serbiske klubben  og det serbiske landslaget.

Hun ble tatt ut i den serbiske bruttotroppen foran både Håndball-EM 2020 i Danmark og Håndball-VM 2021 i Spania, men var ikke blant de utvalgte til noen av mesterskapene. Đurašinović ble først tatt ut i 18-mannstroppen til Uroš Bregar foran Håndball-EM 2022.

## Referanser


## Eksterne lenker
*
Edita Nuković

**Edita Nuković** (født 1. august 1997 i Hammel) er en dansk-serbisk håndballspiller som spiller for den tyske klubben  og det serbiske landslaget.

Nuković ble tatt ut i 18-mannstroppen til Uroš Bregar foran Håndball-EM 2022.

## Referanser


## Eksterne lenker
* 
*
The Moon Riders

***The Moon Riders*** er en amerikansk stumfilm-føljetong fra 1920 regissert av B. Reeves Eason og Theodore Wharton, og med Art Acord i hovedrollen. Føljetongen er innen western-sjangeren og består av 18 filmer som antas å ha gått tapt.

## Handling
Historien følger en gruppe lovlydige menn som forsøker å slåss mot en skruppelløs gjeng, samtidig som kjeltringene planlegger å tjene penger gjennom løgn og svindel.

## Skuespillere
* Art Acord som Buck Ravelle
* Charles Newton som Arizona Baldwin
* Mildred Moore som Anna Baldwin
* George Field som Egbert
* Beatrice Dominguez som Rosa
* Tote Du Crow som Warpee
* Albert MacQuarrie som Gant

## Bildegalleri

Fil:Moon Riders lobby card 2.jpg|alt=
Fil:The Moon Riders (1920) - 1.jpg|alt=


## Referanser


## Eksterne lenker

* 

*
The Mother of His Children

***The Mother of His Children*** er en amerikansk drama-stumfilm fra 1920, regissert av Edward LeSaint og med Gladys Brockwell i hovedrollen.

Filmen antas å ha gått tapt.

## Handling
Når prinsesse Yve kommer til Paris, fulgt av sin trofaste tjener Hadji, møter hun billedhuggeren Richard Arnold og de to forelsker seg. Men dette driver grev Tolstoff, som også er forelsket i prinsessen, til et misunnelig raseri. Tolstoff forsøker å ta hevn ved å ødelegge Richards prisvinnende arbeider som billedhugger.

Tolstoff bryter seg inn i studioet hans, men blir forfulgt av Hadji. I den påfølgende krangelen blir greven drept, og Richard blir arrestert for å ha myrdet ham. I tillegg oppdager prinsessen at Richard allerede er gift med en annen kvinne.

## Skuespillere
* Gladys Brockwell som prinsesse Yve
* William Scott som Richard Arnold
* Frank Leigh som Count Tolstoff
* Nigel De Brulier som Hadji
* Golda Madden som Beatrice Arnold
* Nancy Caswell som Helen
* Jean Eaton som Bobbie

## Referanser


## Eksterne lenker

* 

*